




C r n a G o r a
GLAVNI GRAD – PODGORICA
SLUŽBA SKUPŠTINE

Broj: 02-016/26-434                                                            
Podgorica, 15. jul 2026. godine


Na osnovu člana 140 Poslovnika Skupštine Glavnog grada ("Službeni list Crne Gore - opštinski propisi", br. 31/19, 16/20, 43/20, 45/25 i 51/25) o b j a v lj u j e  se  -

P O Z I V 
NEVLADINIM ORGANIZACIJAMA ZA PRIJAVLJIVANJE UČEŠĆA
NA XX SJEDNICI SKUPŠTINE GLAVNOG GRADA


	Pozivaju se nevladine organizacije sa sjedištem u Glavnom gradu - Podgorici, zainteresovane za učešće na XX sjednici Skupštine Glavnog grada - Podgorice, koja je zakazana za srijedu, 29. jula 2026. godine u 10:00 časova, da podnesu prijave za učešće u njenom radu. 

	Prijave se podnose Odboru za Statut i propise Skupštine Glavnog grada, preko pisarnice Glavnog grada, ulica Njegoševa 20, Podgorica, najkasnije do            20. jula 2026. godine.

	Uz prijavu za učešće na XX sjednici, nevladine organizacije su dužne da navedu tačke dnevnog reda za koje prijavljuju učešće na sjednici, da dostave akt o registraciji i stručne reference iz kojih se može utvrditi da nevladina organizacija ima interes za predmetnu oblast za koju prijavljuje učešće na sjednici Skupštine.
	
	Na osnovu obavještenja Odbora za Statut i propise o izabranim predstavnicima nevladinih organizacija koji će učestvovati na sjednici Skupštine, po pojedinim tačkama dnevnog reda, Predsjednik Skupštine će uputiti poziv predstavnicima nevladinih organizacija za učešće na sjednici Skupštine, najkasnije tri dana prije održavanja sjednice.

	Obavještenje o izabranim predstavnicima nevladinih organizacija, koji će po pojedinim tačkama dnevnog reda prisustvovati sjednici Skupštine, objaviće se na web sajtu Skupštine Glavnog grada www.skupstina.podgorica.me.

